Source: https://www.riigiteataja.ee/akt/413122017005
Timestamp: 2019-07-17 09:01:09+00:00

Document:
Järva Vallavalitsuse palgajuhend – Riigi Teataja
Järva Vallavalitsuse palgajuhend
Järva Vallavalitsuse palgajuhend - sisukord
§ 7 Põhipalga ja töötasu määramine ning maksmine
§ 12 Tasustamine õppepuhkuse ajal
RT IV, 13.12.2017, 5
Vastu võetud 01.12.2017 nr 2
Määrus reguleerib Järva Vallavalitsuse kui ametiasutuse (edaspidi ametiasutus) ametnike palga ja töötajate töötasu, puhkusetasu ning hüvitiste määramise ja maksmise korda.
Määrusega määratakse kindlaks teenistustasemele vastav põhipalga või töötasu vahemik; palga ja töötasu määramise ning maksmise kord; muutuvpalga määramise ja maksmise kord; muude seaduses sätestatud lisatasude; hüvitiste maksmise kord ning palga ja töötasu maksmise aeg ja viis.
Veaparandus - Parandatud ilmne ebatäpsus § 3 eemaldatud topelt punkt 1 Riigi Teataja § 10 lg 3 alusel ja arvestades Järva Vallavalitsuse 09.01.2019 taotlust nr 14-7/2019/112-1
2) Töötaja - ametiasutusega eraõiguslikus töösuhtes olev isik, kes ei teosta avalikku võimu, vaid teeb avaliku võimu teostamist toetavat tööd, või teeb ametiasutuse hallatavaid asutusi teenindavat ning vallavara valitsemise ja korrashoiuga seotud tööd. Töötaja töötab töölepingu alusel, töötaja teenistuskohta nimetatakse töökohaks.
3) Teenistuskoht - ametiasutuse teenistuskohtade koosseisus ettenähtud ameti- või töökoht.
4) Palk - ametnikule teenistusülesannete täitmise eest makstav tasu, mis koosneb põhipalgast, muutuvpalgast ning asendustasust.
5) Töötasu - töötajale tehtud töö eest makstav tasu, mis koosneb põhipalgast, muutuvpalgast ning asendustasust.
(1) Ametnike palkade määramisel ning töötajate töötasude kokku leppimisel ja maksmisel lähtutakse avaliku teenistuse seadusest, töölepingu seadusest ning käesolevast palgajuhendist. Ametnikul ja töötajal on õigus saada selgitusi talle palga või töötasu määranud isikult.
(2) Ametiasutus maksab kohaliku võimu teostamisega seotud ülesandeid täitvatele ametnikele palka ja töötajatele töötasu, ametiasutuse hallatavaid asutusi teenindavatele ning vallavara valitsemise ja korrashoiuga seotud töötajatele töötasu sarnastel alustel.
(4) Ametniku palga määrab käskkirjaga tema ametisse nimetamise õigust omav isik. Töötaja töötasu (v.a tulemuspalk ja preemia) lepitakse töötaja ja ametiasutuse juhi vahel kokku töölepingus või selle lisas.
(1) Ametiasutuse teenistuskohad on liigitatud teenistustasemeteks. Igale teenistustasemele vastab palgagrupp, milles on määratud kuu põhipalga ja töötasu astme (edaspidi palgaastme) vahemik (käesoleva määruse lisa).
(2) Kuu põhipalga ja töötasu arvutamise aluseks on ühe palgaastme väärtus, mis korrutatakse ametniku või töötaja palgaastmega. Ühe palgaastme väärtus on 10 eurot.
(3) Teenistustasemele vastava põhipalga ja töötasu vahemiku muutmise vajaduse analüüsimise korraldab ametiasutuse juht ning selle viib läbi ametiasutuse finantsosakond.
§ 7. Põhipalga ja töötasu määramine ning maksmine
(1) Põhipalk on ametniku palga fikseeritud palga osa, mis määratakse ametikoha ülesannete ning ametniku teenistusalaste teadmiste, oskuste, kogemuste ja hariduse põhjal.
(2) Ametniku põhipalk lepitakse kokku ja määratakse ametniku ametisse nimetamisel. Ettepaneku palga määramiseks teeb ametniku vahetu juht.
(3) Töötaja töötasu lepitakse kokku ning sätestatakse poolte vahel sõlmitud töölepingus. Ettepaneku töötasu kokku leppimiseks teeb töötaja vahetu juht.
(5) Ametisse nimetamisel või töölepingu sõlmimisel lepitakse kokku ametniku palk või töötaja töötasu katseajal. Katseajal võib määrata ametniku põhipalgaks või töötaja töötasuks tema teenistustaseme põhipalga vahemiku alammäärast kuni 10 protsenti madalama palgamäära.
(6) Ametnike põhipalgad ja töötajate töötasud vaadatakse üle kord aastas valla järgmise aasta eelarve eelnõu koostamise ajal. Juhul, kui ametiasutusel puuduvad eelarvelised võimalused ametnike põhipalkade ja töötajate töötasude muutmiseks, lükatakse põhipalkade ja töötasude ülevaatamine aasta võrra edasi.
(8) Individuaalsed põhipalga ja töötasu muutmise motiveeritud ettepanekud teeb ametniku ja töötaja vahetu juht ning ettepanekud vaatab üle ametiasutuse juht.
(9) Eelarveliste vahendite olemasolul võib erandjuhtudel teha vahetu juhi põhjendatud ettepanekul ja ametiasutuse juhi nõusolekul individuaalseid põhipalga ja töötasu muutusi ka aasta jooksul.
(10) Palka ja töötasu makstakse üks kord kuus jooksva arvelduskuu viimasel tööpäeval ametniku ja töötaja osundatud arvelduskontole, kui ei ole kokku lepitud teisiti. Arvelduskonto muutumisest tuleb ametnikul ja töötajal teavitada kirjalikult ametiasutuse finantsosakonda.
(12) Ametiasutuse finantsosakond väljastab ametnikule ja töötajale teatise arvestatud palga ja töötasu, puhkusetasu ja neist tehtud kinnipidamiste, samuti tema eest arvestatud sotsiaalmaksu ja töötuskindlustusmakse kohta.
(2) Tulemuspalka võib maksta ühekordse tasuna kord aastas lõppeva aasta tulemuste põhjal.
(3) Ettepaneku ametniku ja töötaja tulemuspalga suuruse osas teeb tema vahetu juht. Otsuse täpse tulemuspalga suuruse ja maksmise osas teeb ametiasutuse juht.
(4) Ametiasutuse juhil on õigus käskkirjaga määrata ametnikule ja töötajale preemiat erakordsete teenistus- ja tööalaste saavutuste eest. Preemia suuruse otsustab ametiasutuse juht iga kord eraldi.
(5) Lisatasu täiendavate teenistusülesannete eest makstakse sõltuvalt lisaülesannete mahust ja iseloomust. Lisatasu täiendavate teenistusülesannete eest määratakse ühekordse või tähtaegse lisatasuna. Kui lisaülesannete kestus on pikem kui kuus kuud, muudetakse vajadusel ametniku või töötaja ametijuhendit või töölepingut ning vaadatakse üle tema põhipalk või töötasu.
(6) Ettepaneku täiendavate teenistusülesannete eest lisatasu maksmiseks teeb ametiasutuse juhile ametniku või töötaja vahetu juht. Ettepanekus peavad olema täpselt fikseeritud teenistusülesanded ja ajavahemik, missuguse aja jooksul ülesannet täidetakse. Lisatasu määramise, lisatasu suuruse ja ajavahemiku, mis aja jooksul lisatasu makstakse, otsustab ametiasutuse juht. Lisatasu maksmine vormistatakse ametiasutuse juhi käskkirjaga.
Ametnikule ja töötajale makstakse haigushüvitist haigestumise või vigastuse korral töövõimetusslehe alusel esimese kuni kaheksanda kalendripäeva eest 70 protsenti ametniku keskmisest palgast ja töötaja keskmisest töötasust.
§ 12. Tasustamine õppepuhkuse ajal
(1) Albu Vallavolikogu 21.03.2013 määrus nr 6 „Albu Vallavalitsuse teenistuskohtade koosseisu, haridusnõuete ja palgajuhendi kehtestamine“ tunnistatakse kehtetuks.
(2) Ambla Vallavolikogu 21.02.2013 määrus nr 4 „Ambla Vallavalitsuse palgajuhend“ tunnistatakse kehtetuks.
(3) Imavere Vallavolikogu 20.03.2014 määrus nr 17 “Imavere Vallavalitsuse palgajuhend“ tunnistatakse kehtetuks.
(4) Järva-Jaani Vallavolikogu 28.02.2013 määrus nr 4 „Järva-Jaani Vallavalitsuse palgajuhend“ tunnistatakse kehtetuks.
(5) Kareda Vallavolikogu 19.03.2013 määrus nr 7 „Kareda Vallavalitsuse palgajuhend“ tunnistatakse kehtetuks.
(6) Koeru Vallavolikogu 28.02.2013 määrus nr 7 „Koeru Vallavalitsuse palgajuhend“ tunnistatakse kehtetuks.
(7) Koigi Vallavolikogu 14.03.2013 määrus nr 12 „Koigi Vallavalitsuse palgajuhend“ tunnistatakse kehtetuks.
Lisa Teenistustasemele vastav põhipalga või töötasu astme vahemik

References: § 7

§ 12
 § 3
 § 10

§ 7

§ 12